Блокада Дубровника
Блокада Дубровника назив је за војну операцију која се одвијала од Превлаке и Конавала на истоку бојишта и града Дубровника, до Дубровачког приморја на западу бојишта. Комбиноване снаге ЈНА, ЈРМ и ЈРЗ, потпомогнуте припадницима ТО Црне Горе, Источне Херцеговине и српским добровољцима извеле су војне операције блокаде Дубровника. Ратне операције око Дубровника и његове околине трајале су од првих напада ЈНА на подручје Превлаке и Конавала 1. октобра 1991, до деблокаде Дубровника 26. маја 1992. године. Циљ ЈНА је био што веће везање паравојних снага на јужном бојишту на једном уском простору.